# VADOVYBĖS APSAUGOS DEPARTAMENTO

# PRIE VIDAUS REIKALŲ MINISTERIJOS

# DIREKTORIUS

**ĮSAKYMAS**

**DĖL VADOVYBĖS APSAUGOS DEPARTAMENTO PRIE VIDAUS REIKALŲ MINISTERIJOS DIREKTORIAUS 2016 M. RUGPJŪČIO 31 D. ĮSAKYMO NR. V-332 „DĖL VADOVYBĖS APSAUGOS DEPARTAMENTO PRIE VIDAUS REIKALŲ MINISTERIJOS DIREKTORIAUS 2008 M. SPALIO 27 D. ĮSAKYMO NR. V-294 ,,DĖL VADOVYBĖS APSAUGOS DEPARTAMENTO PRIE VIDAUS REIKALŲ MINISTERIJOS SUPAPRASTINTŲ VIEŠŲJŲ PIRKIMŲ TAISYKLIŲ PATVIRTINIMO“ PAKEITIMO“ PAKEITIMO**

2016-12-13 Nr. V-511

Vilnius

Pakeičiu Vadovybės apsaugos departamento prie vidaus reikalų ministerijos supaprastintas viešųjų pirkimų taisykles, patvirtintas Vadovybės apsaugos departamento prie vidaus reikalų ministerijos direktoriaus 2008 m. spalio 27 įsakymu Nr. V-294 „Dėl vadovybės apsaugos departamento prie vidaus reikalų ministerijos supaprastintų viešųjų pirkimų taisyklių patvirtinimo“ (Vadovybės apsaugos departamento prie Vidaus reikalų ministerijos 2016 m. rugpjūčio 31 d. įsakymo Nr. V-332 redakcija):

1. Pakeičiu 30.1 papunktį ir jį išdėstau taip:

“30.1. paraiška ir pasiūlymas turi būti pateikiami raštu ir pasirašyti tiekėjo ar jo įgalioto asmens, o elektroninėmis priemonėmis teikiamas pasiūlymas turi būti pateiktas su saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Kai pirkimą vykdo pirkimo organizatorius, pirkimo dokumentuose gali būti numatyta kad pasiūlymų nereikalaujama pasirašyti saugiu elektroniniu parašu;”

1. Papildau 38.12 papunkčiu:

“38.12. tvirtindama pirkimo dokumentus taip nustato Komisija“.

1. Pakeičiu 49.6 papunktį ir jį išdėstau taip:

“49.6. tiekėjas pateikęs pasiūlymą yra įtrauktas į nepatikimų tiekėjų sąrašą, jeigu ši sąlyga yra numatyta pirkimo dokumentuose.”

1. Pakeičiu 55 punktą ir jį išdėstau taip:

“ 55. Pirkimo sutartis turi būti sudaroma nedelsiant, bet ne anksčiau negu pasibaigė pirkimo sutarties sudarymo atidėjimo terminas, išskyrus atvejus, kai pagal Viešųjų pirkimų įstatymo ir Viešųjų pirkimų, atliekamų gynybos ir saugumo srityje, įstatymo nuostatas toks atidėjimo terminas gali būti netaikomas.”

1. Pakeičiu 91 punktą ir jį išdėstau taip:

“91. Apklausos būdu pirkimai gali būti atliekami ir apie supaprastintus pirkimus neprivaloma skelbti, kai:”

1. Pakeičiu 92 punktą ir jį išdėstau taip:

“92. Komisija arba pirkimo organizatorius 91 punkte nustatytais atvejais turi apklausti ne mažiau kaip tris potencialius tiekėjus, išskyrus šių Taisyklių 93 ir 94 punktuose nustatytus atvejus. Komisija ar pirkimo organizatorius gali nuspręsti vykdyti mažos vertės pirkimą apklausos būdu skelbiant šį pirkimą viešai CVP IS. “

1. Papildau 94.7 papunkčiu:

“94.7 numatomos sudaryti pirkimo sutarties vertė yra mažesnė kaip 14 500 Eur be PVM;”

1. Papildau 94.8 papunkčiu:

„94.8 kai iš neįgaliųjų socialinių įmonių, socialinių įmonių, įmonių, kuriose dirba daugiau kaip 50 procentų nuteistųjų, atliekančių arešto, terminuoto laisvės atėmimo ir laisvės atėmimo iki gyvos galvos bausmes, arba įmonių, kurių dalyviai yra sveikatos priežiūros įstaigos ir kuriose darbo terapijos pagrindais dirba ne mažiau kaip 50 procentų pacientų, perkama minėtų įmonių pagamintos prekės, jų teikiamos paslaugos ar atliekami darbai;“

1. Papildau 94.9 papunkčiu:

„94. 9. kai perkamos svečių ir darbuotojų maitinimo ir apgyvendinimo paslaugos;“

1. Papildau 94.10 papunkčiu:

„94.10. vykdomi mažos vertės pirkimai, atliekami vadovaujantis Viešųjų pirkimų, atliekamų gynybos ir saugumo srityje, įstatymu.“

1. Pakeičiu 110 punktą ir jį išdėstau taip:

„110. Kai apklausą atlieka pirkimo organizatorius, žodžiu ir raštu pateikti tiekėjų pasiūlymai ar informacija, gauta iš viešų šaltinių, ir šių pasiūlymų ar informacijos pagrindu priimti sprendimai fiksuojami Apklausos pažymoje. Pirkimo procedūros tiekėjų apklausos pažymoje gali būti neaprašomos tuo atveju, kai pirkimas iki 1500 Eur be PVM tiekėjų apklausos būdu buvo vykdytas tiekėjus apklausiant žodine forma. Šiuo atveju pirkimas dokumentuojamas tiek, kiek to reikalauja buhalterinės apskaitos tvarkymą reglamentuojantys teisės aktai – tai yra, PVM sąskaitoje faktūroje, sąskaitoje faktūroje ar kitame buhalterinės apskaitos dokumente.

Kai apklausą atlieka Komisija, žodžiu ir raštu pateikti tiekėjų pasiūlymai ar informacija, gauta iš viešų šaltinių, ir šių pasiūlymų ar informacijos pagrindu priimti sprendimai fiksuojami Komisijos posėdžių protokoluose.”

|  |
| --- |
| Direktorius Rymantas Mockevičius |